Ֆլորիանոպոլիս

**Ֆլորիանոպոլիս** (պորտուգալերեն՝ **Florianópolis**), քաղաք Բրազիլիայի հարավային տարածաշրջանում, Սանտա Կատարինա նահանգի վարչական կենտրոնն ու մեծությամբ երկրորդ քաղաքը։ Ընկած է Սանտա Կատարինա կղզու և հարակից փոքր կղզիների, ինչպես նաև՝ ցամաքի մի փոքր հատվածի վրա։ 2016 թվականի տվյալներով բուն քաղաքի բնակչության թվաքանակը եղել է 477.798, մետրոպոլիսային տարածքինը՝ 1.111.702: Բնակչության թվաքանակով Բրազիլիայում զբաղեցնում է 47-րդ, մարդկային զարգացման ինդեքսով՝ (0.847) 3-րդ տեղը։

Ֆլորիանոպոլիսի տնտեսության հիմքում ընկած են տեղեկատվական տեխնոլոգիաները, զբոսաշրջությունն ու ծառայությունների մատուցումը։ Քաղաքն ունի 60 լողափ, համարվում է նաև սերֆինգի կենտրոն։ *[[The New York Times]]*-ը գրել է. «Ֆլորիանոպոլիսը փարթիների կազմակերպման կենտրոն է դարձել 2009 թվականին», *Newsweek*-ը այդ քաղաքին տեղ է հատկացրել աշխարհի ամենաարագ զարգացող տասը քաղաքների՝ 2006 թվականին իր պատրաստած ցանկում, բրազիլական *Veja* ամսագիրն էլ այն կարծիքն է պնդել, որ Ֆլորիանոպոլիսը Բրազիլիայում ապրելու ամենալավ վայրն է։ Իսկապես, բրազիլական Սան Պաուլու նահանգի, Արգենտինայի, Հյուսիսային Ամերիկայի, Եվրոպայի բազմաթիվ բնակիչներ գերադասում են իրենց հանգիստն անցկացնել հենց Ֆլորիանոպոլիսում (քաղաքին սպասարկում է *Hercílio Luz* միջազգային օդանավակայանը)։ Եվ չնայած մեծածավալ արդյունաբերության պակասին՝ քաղաքը ծաղկում է ու զարգանում։ Ի դեպ, մերձակա գյուղերի ու ավանների շատ բնակիչներ ընդդիմանում են նորաձևությանն ու նորամուծություններին՝ գերադասելով պահպանել ավանդական ապրելակերպը, տարազները, արհեստներն ու արվեստները։

## Վիճակագրություն
*Համախառն ներքին արդյունքը, 2005 թվականի դրությամբ, կազմում է՝ 6 259 393 հազար ռեալ (տվյալները Բրազիլիայի աշխարհագրության և վիճակագրության ինստիտուտի)
*Համախառն ներքին արդյունքը մեկ շնչի հաշվով, 2005 թվականի դրությամբ, կազմում է՝ 15 776,00 ռեալ (տվյալները Բրազիլիայի աշխարհագրության և վիճակագրության ինստիտուտի)
*Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,875 (տվյալները ՄԱԿ-ի զարգացման ծրագրի)։

## Զբոսաշրջություն
Ֆլորիանոպոլիսը զբոսաշրջիկներին գրավում է իր լողափերով, ջրային մարզաձևերով զբաղվելու հարմարավետ պայմանների առկայությամբ, գիշերային ակումբներով, բարձրակարգ հյուրանոցներով, ռեստորաններով, շոփինգի լայն հնարավորություններով, ջրվեժներով, արևադարձային ջունգլիներով, պատմամշակութային հուշարձաններով, մշակութային բազմազանությամբ, շրջակա գյուղերի բնակիչների ինքնատիպ կենցաղավարությամբ, եղանակային հիանալի պայմաններով
, նաև նրանով, որ տրանսպորտային խոշոր հանգույց է և շատ հետու չէ տարածաշրջանի մեծ քաղաքներից։

Զբոսաշրջիկների առանձնահատուկ ուշադրությանն է արժանանում Սանտա Կատարինա կղզին մայրցամաքի հետ կապող կախովի կամուրջը, որ երկարությամբ (820 մետր) երկրորդն է Բրազիլիայում։

## Քույր քաղաքներ
*  Կորդովա, Արգենտինա
*  Մար դել Պլատա, Արգենտինա
*  Լուխան, Արգենտինա
*  Սան Դիեգո, ԱՄՆ
*  Ռոանոկ, ԱՄՆ
*  Իբիցա, Իսպանիա
*  Վինյա դել Մար, Չիլի
*  Ֆրայ Բենտոս, Ուրուգվայ
*  Սենդայ, Ճապոնիա
*  Պրայա դա Վիտորիա, Պորտուգալիա
*  Պոնտա Դելգադա, Պորտուգալիա
*  Անգրա դու Էրոիշմու,, Պորտուգալիա
*  Պորտու, Պորտուգալիա
*  Սենտ Էտիեն, Ֆրանսիա
*  Պրեզիդենտե Ֆրանկո, Պարագվայ
*  Ֆեռնանդո դե լա Մորա, Պարագվայ
*  Ասունսյոն, Պարագվայ
*  Հավանա, Կուբա

## Կլիմա

## Պատկերասրահ

Lagoa da Conceição.jpg|
Fortaleza Sao Jose-Florianopolis-Brasil.JPG|
Florianopolis historic center.jpg|
Aereal view of Florianopolis SC 69 03 2006.jpg|
Morro da Cruz, Florianópolis - SC, Brazil - panoramio.jpg|
Florianopolis market west towers.jpg|
Ponte Hercílio Luz FREITASFOTOS 002.jpg|
Avenida Beira Mar Norte Florianopolis.jpg|
Terminal Urbano de Florianópolis(antigo) - panoramio.jpg|
Blick auf Florianópolis von Morro da Cruz aus 6 (21928395708).jpg|
Florianopolis (4396376372).jpg|
Joaquina Surfing Beach, Florianópolis, Santa Catarina (03 janeiro 2004).jpg|



## Ծանոթագրություններ

## Արտաքին հղումներ

* https://web.archive.org/web/20061112092822/http://www.masc.org.br/
* http://www.cmf.sc.gov.br
* https://web.archive.org/web/20100528145047/http://www.ipuf.sc.gov.br/
* http://www.pmf.sc.gov.br 
* https://web.archive.org/web/20070928025708/http://www.cfh.ufsc.br/~simpozio/EncReg/EncSC/MegaHSC/SCcolonial/91sc0011.htm
* https://web.archive.org/web/20190208231512/http://floripa.geoguia.com.br/
* http://wikimapia.org/#y=-27632441&x=-48577423&z=10&l=0&m=a

Կատեգորիա:Բրազիլիայի բնակավայրեր
Կատեգորիա:Բրազիլիայի քաղաքներ